見到openrice咁多好評，一直都想黎試，今日終於的起心肝。嘩！雖然係星期日下午4點幾，使唔使有成10幾20人排隊呀？！難得另一半今次肯陪我等😁2蚊1條腸粉，最少要叫4條，我地因為諗住再食另1間既小食，所以只係叫左4條。腸粉好滑，滑到「雪」一聲就吞左落肚，好味呀，價錢又平，唔怪得咁多人排隊啦！據其他食家所講，因為落左豬油所以咁滑，算啦，不嬲好食既野都唔健康😆雖然附近衛生環境麻麻，但我會再黎食！下次可以坐低，試埋燒賣，豆漿之類！